cyanic-selkie/wikianc huggingface dataset:
Γαλαξίας της Ανδρομέδας
Τα νέφη υδρογόνου
Η μεγαλύτερη σπουδαιότητα των νεφών υδρογόνου είναι το ότι αποτελούν τις περιοχές σχηματισμού νέων άστρων. Το γεγονός συνειδητοποιήθηκε από τον Baade κατά την παρατήρηση του δίσκου του M31, και συνέτεινε στη σύλληψη της έννοιας του νεανικού πληθυσμού Ι. Φωτογραφίζοντας με φίλτρα, ο Baade κατόρθωσε να εντοπίσει και να χαρτογραφήσει 688 νέφη αερίου στον M31. Τα νέφη ήταν συγκεντρωμένα στους σπειροειδείς βραχίονες, με πιο έκδηλη την παρουσία τους σε απόσταση 30.000 έως 40.000 ετών φωτός από το κέντρο του γαλαξία. Με τη μελέτη της εκπομπής ραδιοκυμάτων σε μήκος κύματος 21 cm, έγινε δυνατή η ανίχνευση των αραιότερων και ψυχρότερων νεφών υδρογόνου, στα οποία το αέριο δεν είναι ιονισμένο. Η θεμελιώδης μελέτη της ακτινοβολίας των 21 cm στον Μ31 πραγματοποιήθηκε από τον Morton Roberts το 1966. Αποκαλύφθηκε ότι η κατανομή του ουδέτερου υδρογόνου ήταν δακτυλιοειδής, με τη μέγιστη πυκνότητα σε απόσταση περίπου 40.000 ετών φωτός από το κέντρο. Συνέπιπτε έτσι τόσο με τα φωτεινότερα μέρη των σπειρών, όσο και με την υψηλότερη συγκέντρωση των θερμών νεφών του Baade. Ωστόσο τα ψυχρά νέφη συνεχίζουν σε αποστάσεις μέχρι και 110.000 ετών φωτός, ενώ η κατανομή των θερμών νεφών σβήνει μετά τις 55.000 έτη φωτός. Για πολλούς λόγους, η διάταξη αυτή είναι αρκετά συνηθισμένη στους μεγάλους σπειροειδείς γαλαξίες. Η μεγαλύτερη απόσταση από το κέντρο του M31 στην οποία έχει ανιχνευθεί ουδέτερο υδρογόνο είναι 120.000 έτη φωτός, στο νοτιοδυτικό άκρο. (Ο M31 απλώνεται στον ουρανό με το μεγάλο του άξονα κατά τη βορειοανατολική-νοτιοδυτική διεύθυνση.) Μια πρόσφατη, λεπτομερέστερη, μελέτη του ουδέτερου υδρογόνου στον M31 πραγματοποιήθηκε στην Ολλανδία από τον Estaban Bajaja, που βρήκε μια αντιστοιχία των θέσεων του υδρογόνου και των θέσεων της ορατής σκόνης, αλλά μόνο στο μισό γαλαξία: στο βορειοανατολικό τμήμα.
Η κίνηση των νεφών υδρογόνου αποκλίνει από μια αυστηρά κυκλική τροχιά. Τα άστρα του πληθυσμού ΙΙ, στον πυρήνα και τα σφαιρωτά σμήνη, έχουν εξαιτίας της παλαιότητάς τους, κάθετες ή πολύ ελλειπτικές τροχιές και γενικά ανώμαλες κινήσεις. Αντίθετα, τα νέφη αερίου, η σκόνη και οι αστέρες στον δίσκο, που ανήκουν στον πληθυσμό Ι, πιστεύεται ότι έχουν σχεδόν κυκλικές τροχιές, όπως οι πλανήτες περί τον Ήλιο. Τα νέα λοιπόν δεδομένα διαφωνούν με την επικρατούσα άποψη: Από τους τρεις βραχίονες που διακρίνονται στο υδρογόνο της βορειοανατολικής πλευράς, τμήματα του εσώτατου βραχίονα φαίνονται να καταρρέουν προς το κέντρο με ταχύτητα άνω των 100 χιλιομέτρων/δευτερόλεπτο, που προστίθεται στην περιφορά τους γύρω από το κέντρο. Η αιτία είναι άγνωστη. Προκαλείται η κατάρρευση αυτή από τη βαρυτική έλξη των μικρών συνοδών γαλαξιών του M31, όπως ο M32, ή μήπως κάποιο εκρηκτικό γεγονός απίστευτης σφοδρότητας είχε διαταράξει κατά το παρελθόν το τμήμα αυτό του γαλαξία; Οι κινήσεις του υδρογόνου μετρήθηκαν την περασμένη δεκαετία από μια γαλλική ομάδα υπό τον G. Courtes με τη βοήθεια του τηλεσκοπίου των 2 m στο Αστεροσκοπείο της Haute-Provence. Με βάση και τις μετρήσεις αυτές, που αφορούν το θερμό υδρογόνο, έχει διαμορφωθεί μια καθαρότερη εικόνα της περιστροφής του M31. Επιπλέον, οι τροχιακές ταχύτητες παρέχουν στοιχεία για την κατανομή της μάζας στο γαλαξία. Συγκεκριμένα οι ταχύτητες του υδρογόνου στα εξώτερα τμήματα του M31 υπαινίσσονται την ύπαρξη ενός τεράστιου περιβλήματος από σκοτεινή ύλη. Ύστερα από πρόσφατη έρευνα των Scott Chapman του California Institute of Technology και Rodrigo Ibat του Αστεροσκοπείου του Στρασβούργου, μετά από παρακολούθηση από τα τηλεσκόπια Keck και τον προσδιορισμό της ταχύτητας των άστρων της άλω του M31, ανακοίνωσε το 2005 ότι ένας μεγάλος αριθμός από αυτά τα αστέρια ανήκουν στην πραγματικότητα στον δίσκο του Γαλαξία της Ανδρομέδας. Αυτό σημαίνει ότι ο δίσκος του γαλαξία μπορεί να έχει έως και τρεις φορές μεγαλύτερη διάμετρο (220 χιλιάδες έτη φωτός) από ό, τι είχε προηγουμένως εκτιμηθεί (από 70 έως 120.000 έτη φωτός).
Ο αστρικός θάνατος
Το ότι οι αστέρες πεθαίνουν και στον Μ31 αποδεικνύεται από τα αντίστοιχα νεφελώματα: Οι Χόλαντ Φόρντ (Holland Ford) και Τζόρτζ Τζέικομπυ (George Jacoby) ανακάλυψαν 315 πλανητικά νεφελώματα στον M31. Το πλήθος τους όμως υπολογίζεται ότι φθάνει στην πραγματικότητα τα 5.800, ενώ στο δικό μας Γαλαξία ο αριθμός των όσων έχουν ανακαλυφθεί είναι επίσης περίπου 300. Επειδή τα πλανητικά νεφελώματα σημαδεύουν αστρικούς θανάτους, είναι δυνατό να χαρτογραφήσουμε με τη βοήθειά τους τα μέρη εκείνα του γαλαξία όπου η φθορά του αστρικού πληθυσμού είναι εντονότερη. Στον πυρήνα του M31 πρέπει να δημιουργούνται κατά μέσο όρο 5 πλανητικά νεφελώματα ανά αιώνα. Οι μεγάλες ποσότητες αερίου που απελευθερώθηκαν έτσι (επειδή κάθε πλανητικό νεφέλωμα διαστέλλεται και αραιώνει συνεχώς, και τελικά τα αέρια του διαχέονται στο γαλαξία) σχημάτισαν με την πάροδο δισεκατομμυρίων ετών ένα δίσκο αερίου που περιφέρεται γύρω από τον πυρήνα. Ο κεντρικός αυτός δίσκος έχει ήδη ανιχνευθεί, και μάλιστα η μάζα του εμφανίζεται σχεδόν ίση με τη θεωρητικά αναμενόμενη.
Η άμεση παρατήρηση των λευκών νάνων του M31 είναι αδύνατη εξαιτίας της μικρής τους λαμπρότητας. Τα υπολείμματα όμως αυτά των θανάτων των άστρων μικρής μάζας μπορούν να εκδηλώσουν την παρουσία τους έμμεσα. Είναι γενικά παραδεκτό ότι οι αστρικές εκρήξεις τύπου νόβα («καινοφανείς αστέρες») παράγονται από διπλά συστήματα άστρων που περιλαμβάνουν ένα λευκό νάνο. Μέχρι σήμερα περισσότεροι από 200 καινοφανείς έχουν παρατηρηθεί στον M31, από τους οποίους οι πρώτοι 63 ανακαλύφθηκαν από τον ίδιο τον Χαμπλ με τη σύγκριση μιας διαδοχής φωτογραφιών (1923 και εξής) και χρησιμοποιήθηκαν ως μια επιπλέον απόδειξη για το απομεμακρυσμένο του M31. Επίσης, αυτή η διαδικασία παράγει ακτίνες Χ, οι οποίες έχουν ανιχνευθεί από διαστημικά τηλεσκόπια ακτίνων Χ. Με παρόμοιο τρόπο ανιχνεύεται η παρουσία μελανών οπών.
Τα άστρα μεγάλης μάζας έχουν συχνά βίαιο θάνατο, μερικές φορές με τη μορφή ενός υπερκαινοφανούς (Σούπερ νόβα «supernova »). Επειδή τέτοια άστρα είναι λίγα, ένα τόσο βίαιο συμβάν λαμβάνει χώρα σε ένα σπειροειδή γαλαξία περίπου κάθε 30 ως 100 χρόνια. Στον M31 μόνο 1 έκρηξη υπερκαινοφανούς έχει παρατηρηθεί μέχρι σήμερα, συγκεκριμένα στα μέσα Αυγούστου 1885, πολύ κοντά στον πυρήνα - μόλις 16΄΄ νοτιοανατολικά του - και είναι γνωστή ως S Ανδρομέδας. Κατά τις πρώτες νύκτες ήταν σχεδόν ορατή με γυμνό μάτι, συναγωνιζόμενη σε λαμπρότητα όλο το γαλαξία, κάτι όχι ασυνήθιστο για ένα υπερκαινοφανή: έλαμπε με την ισχύ 1,6 δισεκατομμυρίου ήλιων! Στη συνέχεια ωστόσο το φως του εξασθένησε αρκετά γρήγορα και όταν παρατηρήθηκε για τελευταία φορά (1 Φεβρουαρίου 1886), είχε κατέλθει στο 16ο μέγεθος, είχε δηλαδή καταστεί 6.300 φορές αμυδρότερο...
Ο πυρήνας
Όπως και ο πυρήνας του δικού μας Γαλαξία, έτσι και εκείνος του M31 αποτελεί ένα πεπλατυσμένο σφαιροειδές με ακτίνα περίπου 10.000 ετών φωτός, που περιστρέφεται ισοτροπικώς αλλά όχι και ομογενώς. Η ταχύτητα περιστροφής είναι δηλαδή η ίδια προς όλες τις διευθύνσεις, αλλά έχουμε μια ποικιλία διαφορετικών ταχυτήτων, τόσο γραμμικών όσο και γωνιακών, σε διαφορετικές αποστάσεις από το κέντρο. Ενώ όμως ο πυρήνας του Γαλαξία μας κρύβεται από τη Γη από μια πυκνή νεφελωματώδη συσσώρευση ύλης, ο πυρήνας του M31 φαίνεται πολύ καλύτερα. Για το λόγο αυτό, θεωρείται ο καλύτερος υποψήφιος για να επιβεβαιώσει τη σύγχρονη πολυσυζητημένη υπόθεση σχετικά με την ύπαρξη μιας γιγαντιαίας μαύρης τρύπας στο κέντρο πολλών γαλαξιών, συμπεριλαμβανομένου και του δικού μας.
right|thumb|Η εικόνα του ΔΤΧ του πυρήνα του Γαλαξία της Ανδρομέδας. Η διπλή δομή είναι εμφανής. Στις 9 Σεπτεμβρίου 1971 μια παρατήρηση του Stratoscope II, ενός τηλεσκοπίου 91 cm που υψώθηκε με τη βοήθεια αεροστάτου σε υψόμετρο 25 χιλιομέτρων, επέτρεψε τη μελέτη του πυρήνα του M31 με διακριτική ικανότητα 0,2΄΄ ή 2 περίπου ετών φωτός. Η ανάλυση αποκάλυψε χωρίς αμφιβολία ότι ο M31 κρύβει ένα πολύ συμπαγές, καλώς διαχωρισμένο, κέντρο, με ελλειψοειδές σχήμα και διαστάσεις 11 Χ 17 ετών φωτός. Το φαινόμενο μέγεθός του (το φως που στέλνει μέχρι τη Γη) υποδηλώνει απόλυτη λαμπρότητα 5,5 εκατομμύρια φορές μεγαλύτερη της ηλιακής, ενώ η μάζα του εκτιμάται σε 100 εκατομμύρια ηλιακές μάζες. Οι παρατηρήσεις στο υπεριώδες και το υπέρυθρο επιβεβαιώνουν την παρουσία του. Η πυκνότητα των άστρων στον περιορισμένο αυτό χώρο φθάνει τα 50 ή 60 άστρα ανά κυβικό έτος φωτός. Οι κινήσεις εκεί είναι ταχύτατες: η γραμμική ταχύτητα περιστροφής σε απόσταση 11 ετών φωτός από τον άξονα είναι μεγαλύτερη των 100 χιλιομέτρων/δευτερόλεπτο, πέρα όμως από τα 11 έτη φωτός η διασπορά των ταχυτήτων είναι μεγάλη, ώστε μερικές φορές υπερβαίνουν τα 240 χιλιόμετρα/δευτερόλεπτο. Η καλύτερη ερμηνεία των μετρήσεων αυτών παρέχεται από την υπόθεση της μαύρης τρύπας. Η συγκεκριμένη τρύπα έχει ίσως μάζα 70 ως 100 εκατομμύρια ηλιακές μάζες, οπότε ο ορίζοντας γεγονότων της (η «διάμετρός» της) θα έχει την ίδια τάξη μεγέθους με την τροχιά της Γης περί τον Ήλιο.
To 1991 ο Tod R. Lauer χρησιμοποίησε την ευρυπεδιακή κάμερα του ΔΤΧ για να φωτογραφήσει τον ενδότερο πυρήνα του γαλαξία. Ο πυρήνας αποτελείται από δύο συγκεντρώσεις που βρίσκονται 1,5 παρσέκ μακριά το ένα από το άλλο. Η λαμπρότερη συγκέντρωση βρίσκεται εκτός κέντρου, ενώ η πιο αχνή βρίσκεται στο πραγματικό κέντρο του γαλαξία και περιέχει μία μαύρη τρύπα με μάζα 3-5x107 M☉.
Ομάδα γαλαξιών
Ο γαλαξίας της Ανδρομέδας βρίσκεται στην τοπική ομάδα γαλαξιών και είναι ένας από τους δύο μεγαλύτερους γαλαξίες του σμήνους, μαζί τον Γαλαξία και έχει την δικιά του υποομάδα. Το σύστημα αυτό αποτελείται από 14 γαλαξίες-δορυφόρους, εκ των οποίων οι πιο γνωστοί είναι οι Μεσιέ 32 και Μεσιέ 110, οι οποίοι φαίνεται ότι πρόσφατα αλληλεπίδρασαν με το Μ31.
Επίσης σε αυτή την υποομάδα ανήκει και ο τρίτος σπειροειδής γαλαξίας της τοπικής ομάδας, ο γαλαξίας του Τριγώνου. Στοιχεία δείχνουν ότι οι δύο αυτοί σπειροειδείς γαλαξίες αλληλεπίδρασαν στο παρελθόν. Το 2012 ανακοινώθηκε ότι ανάμεσα στον γαλαξία της Ανδρομέδας και του Τριγώνου υπάρχει μια γέφυρα υδρογόνου. Η ανακάλυψη ήταν προϊόν έρευνας των δομών της τοπικής γαλαξιακής ομάδας, που έδειξε ότι υπάρχουν άγνωστες δομές μεταξύ των γαλαξιών, πιθανών γεφυρών υδρογόνου, αλλά τα ευρήματα δεν ήταν σαφή. Η παρουσία της γέφυρας επιβεβαιώθηκε από ερευνητές του Εθνικού Παρατηρητηρίου Ραδιοαστρονομίας των ΗΠΑ, οι οποίοι χρησιμοποίησαν το Green Bank Telescope, ένα από τα μεγαλύτερα ραδιοτηλεσκόπια στη Γη. Η γέφυρα υδρογόνου εκτείνεται σε απόσταση μέχρι 120 κιλοπαρσέκ από τον γαλαξία της Ανδρομέδας, περίπου το μέσο της απόστασης έως τον γαλαξία του Τριγώνου.
Μέλλον
Μετρήσεις δείχνουν ότι ο γαλαξίας της Ανδρομέδας πλησιάζει τον Γαλαξία μας με ταχύτητα 300 χιλιομέτρων το δευτερόλεπτο και μπορεί να συγκρουστεί μαζί του σε 3 ως 5 δις χρόνια. Αν συγκρουστούν, πιστεύεται ότι ο Ήλιος αλλά και άλλοι αστέρες μάλλον δεν θα συγκρουστούν με αστέρες της Ανδρομέδας, αλλά οι δύο γαλαξίες θα σχηματίσουν έναν ενιαίο ελλειπτικού σχήματος γαλαξία. Η διαδικασία της ένωσης αυτής εκτιμάται ότι θα διαρκέσει 1 δις χρόνια.
Εξωτερικοί σύνδεσμοι
Ανδρομεδας Κατηγορία:Τοπική ομάδα γαλαξιών 31 0224 Κατηγορία:Ανδρομέδα (αστερισμός)
Γυμνορίς
Η γυμνορίς (επιστημονική-λατινική ονομασία Gymnoris) είναι γένος ωδικών πτηνών που ανήκει στην οικογένεια του σπουργίτη, τις στρουθιίδες. Τα περισσότερα είδη του γένους ζουν στην Αφρική, ενώ ένα ζει στην Ασία.
Παραπομπές
Γυμνορις
Ηνωμένο Λαϊκό Προοδευτικό κόμμα (Βουλγαρία)
Το Ηνωμένο Λαϊκό Προοδευτικό κόμμα (''βουλγαρικά : Обединена народно-прогресивна партия]]) ήταν ένα πολιτικό κόμμα στη Βουλγαρία.
Ιστορία
Το κόμμα ιδρύθηκε από τη συγχώνευση του Λαϊκού κόμματος και του Προοδευτικού Φιλελεύθερου κόμματος το 1920, με πρώτο ηγέτη τον Ιβάν Εβστρατίεφ Γκέσχοφ. Το κόμμα συμμετείχε στις εκλογές του Απριλίου 1923 με την Συνταγματική συμμαχία όπου κέρδισε 17 έδρες.
Μετά το πραξικόπημα τον Ιούνιο του 1923 το κόμμα προσχώρησε στην Δημοκρατική συμμαχία η οποία κέρδισε τις εκλογές του Νοέμβρη του 1923.
Το κόμμα στις εκλογές του 1927 έλαβε μόνο το 1,5% των ψήφων και απέτυχε να κερδίσει μια έδρα. Για τελευταία φορά συμμετείχε στις εκλογές του 1931 το ποσοστό των ψήφων του έπεσε στο 0,6% και το κόμμα παρέμεινε χωρίς έδρα.
Παραπομπές
Κατηγορία:Πολιτικά κόμματα της Βουλγαρίας
Γεωγραφία της Ναμίμπιας
thumb|Τοπογραφικός χάρτης της Ναμίμπιας thumb|Λεπτομερής χάρτης της Ναμίμπιας με βάση μετρήσεις ραντάρ Με έκταση 824.292 τετραγωνικά χιλιόμετρα, η Ναμίμπια είναι η 16η μεγαλύτερη χώρα της Αφρικής και η 34η μεγαλύτερη της Γης. Σημαντικότερο ωστόσο για τον χαρακτήρα της είναι το ότι αποτελεί τη δεύτερη πλέον αραιοκατοικημένη χώρα στον κόσμο, μετά τη Μογγολία, έχοντας μόλις 2,7 κατοίκους ανά τετραγωνικό χιλιόμετρο.
Γεωγραφικές περιοχές
Η χώρα αποτελείται σε γενικές γραμμές από 5 φυσικές γεωγραφικές περιοχές: το κεντρικό οροπέδιο, την παραλιακή έρημο Ναμίμπ, τον Μεγάλο Κρημνό (Great Escarpment). τον πεδινό θαμνότοπο Μπούσφελντ και την έρημο Καλαχάρι.
Το κεντρικό οροπέδιο
Το κεντρικό οροπέδιο συνορεύει με την Ακτή των σκελετών στα βορειοδυτικά, την έρημο Ναμίμπ στα νοτιοδυτικά, τον ποταμό Οράγγη στα νότια και την Καλαχάρι στα ανατολικά. Το οροπέδιο περιλαμβάνει το υψηλότερο σημείο όλης της χώρας, η κορυφή Κένιγκστάιν του όρους Μπράντμπεργκ, με υψόμετρο 2.573 μέτρα. Σε αυτή τη σχετικώς επίπεδη περιοχή ζει η πλειονότητα του πληθυσμού της χώρας και ασκείται το μεγαλύτερο μέρος της οικονομικής δραστηριότητας. Εδώ βρίσκεται και η πρωτεύουσα Βίντχουκ και η περισσότερη καλλιεργήσιμη γη. Παρά το ότι η καλλιεργήσιμη γη αποτελεί μόλις το 1% της εκτάσεως της χώρας, σχεδόν το ήμισυ του πληθυσμού απασχολείται στη γεωργία. Το μέσο υψόμετρο όλης της χώρας είναι 1.414 μέτρα πάνω από την επιφάνεια της θάλασσας, οπότε το οροπέδιο κατά μέσο όρο δεν είναι σημαντικά υψηλότερα από την υπόλοιπη χώρα.
Οι συνθήκες του περιβάλλοντος για τη ζωή είναι παρόμοιες με εκείνες στην περιοχή του Μεγάλου Κρημνού, αλλά η τοπογραφία είναι λιγότερο σύνθετη. Οι θερινές θερμοκρασίες στην περιοχή μπορούν να φθάσουν τους 40 °C, ενώ ο παγετός είναι συνήθης τον χειμώνα.
Η έρημος Ναμίμπ
Η Ναμίμπ είναι μια μεγάλη έκταση ξηρότατου χαλικιού, που καταλαμβάνει ολόκληρη την ακτογραμμή, με πλάτος από 100 έως σχεδόν χίλια χιλιόμετρα. Εμπεριέχει την Ακτή των σκελετών και την έρημο Καόκοβελντ στα βόρεια, και τη «Θάλασσα της Άμμου» κατά μήκος της κεντρικής ακτής. Η ύπαρξη της άμμου είναι συνέπεια της διαβρώσεως στην κοιλάδα του Οράγγη και σε περιοχές νοτιότερα. Οι χείμαρροι και ποταμοί αποθέτουν τα κομματάκια πετρώματος που κουβαλούν στις ακτές του Ατλαντικού Ωκεανού. Από εκεί τα θαλάσσια ρεύματα τα αποθέτουν κατά μήκος της ακτής και κατόπιν οι επικρατούντες νοτιοδυτικοί άνεμοι τα συγκεντρώνουν ως άμμο σε μεγάλους αμμόλοφους, τους μεγαλύτερους και υψηλότερους στη Γη. Σε περιοχές όπου η προμήθεια της άμμου μειώνεται εξαιτίας της αδυναμίας της να διασχίσει κοίτες ποταμών, οι ίδιοι άνεμοι «σκουπίζουν» τη γη και σχηματίζουν μεγάλες πεδινές εκτάσεις από χαλίκι. Στις περισσότερες περιοχές της Ναμίμπ υπάρχει ελάχιστη βλάστηση, με την εξαίρεση λειχηνών που βρίσκονται στις περιοχές με χαλίκια και σε ξηρές κοίτες ποταμών, όπου υπάρχει νερό στο υπέδαφος.
Γενικότερα η παραλιακή έρημος της Ναμίμπιας είναι μία από τις αρχαιότερες ερήμους στον κόσμο.
Ο Μεγάλος Κρημνός
Στην περιοχή αυτή το έδαφος παρουσιάζει μια απότομη υψομετρική διαφορά μεγαλύτερη των 2.000 μέτρων. Οι μέσες θερμοκρασίες αλλά και το θερμοκρασιακό εύρος αυξάνονται όσο προχωρούμε προς τα μέσα από τα ψυχρά νερά του Ατλαντικού Ωκεανού, ενώ αραιώνουν και οι ενδημούσες παραλιακές ομίχλες. Παρά το ότι η γη είναι βραχώδης, παρουσιάζει σημαντικά μεγαλύτερη παραγωγικότητα από ό,τι η έρημος Ναμίμπ. Καθώς οι θερινοί άνεμοι ανέρχονται στην υψομετρική διαφορά του Κρημνού, η υγρασία που περιέχουν εξάγεται ως βροχόπτωση. Αυτό το νερό μαζί με τη γρήγορα μεταβαλλόμενη χωρικά τοπογραφία, ευθύνονται για τη δημιουργία μικροενδιαιτημάτων, που φιλοξενούν μεγάλη ποικιλία οργανισμών, πολλοί από τους οποίους είναι ενδημικά είδη. Η βλάστηση κατά μήκος του Μεγάλου Κρημνού ποικίλλει τόσο στη μορφή όσο και στην πυκνότητα, από πυκνές δασικές περιοχές μέχρι θαμνότοπους με σποραδικά δέντρα.
Το Μπούσφελντ
Το Μπούσφελντ βρίσκεται στη βορειοανατολική Ναμίμπια, κατά μήκος των συνόρων με την Ανγκόλα και στη Λωρίδα Καπρίβι, η οποία είναι ένας στενός διάδρομος εδάφους της Ναμίμπιας, που απαιτήθηκε από τη Γερμανική Αυτοκρατορία (τότε κάτοχο της Ναμίμπιας) ώστε να έχει πρόσβαση στον ποταμό Ζαμβέζη. Το Μπούσφελντ δέχεται πολύ περισσότερες βροχοπτώσεις από την υπόλοιπη χώρα, περίπου 400 χιλιοστόμετρα ανά έτος. Οι θερμοκρασίες είναι μικρότερες και χωρίς ακραίες τιμές, με εποχικές διακυμάνσεις μεταξύ 10 και 30 βαθμών C. Η περιοχή είναι γενικώς επίπεδη και τα εδάφη αμμώδη, κάτι που περιορίζει την ικανότητά τους να συγκρατούν νερό. Δίπλα από το Μπούσφελντ στη βόρεια-κεντρική Ναμίμπια βρίσκεται ένα από τα πιο εντυπωσιακά χαρακτηριστικά στη φύση: τον υγρότοπο Ετόσα. Το μεγαλύτερο μέρος του έτους αυτός είναι μια ξηρή επίπεδη έρημος καλυμμένη με λεπτό στρώμα από αλάτι, αλλά κατά την εποχή των βροχών μετατρέπεται σε μια ρηχή λίμνη με έκταση μεγαλύτερη των 6.000 τετραγωνικών χιλιομέτρων. Η περιοχή είναι οικολογικώς σημαντική και ζωτική για τεράστιους αριθμούς πτηνών και θηλαστικών από τη γύρω σαβάνα, που συγκεντρώνονται στην περιοχή όταν η καλοκαιρινή ξηρασία τα αναγκάζει να προστρέξουν στους νερόλακκους που πλαισιώνουν τον υγρότοπο.
Η έρημος Καλαχάρι
thumb|[[Καταιγίδα στην Καλαχάρι κοντά στο χωριό Στάμπριτ]] Η έρημος Καλαχάρι είναι ίσως το γνωστότερο γεωγραφικό χαρακτηριστικό της Ναμίμπιας, εκτείνεται ωστόσο και στα γειτονικά κράτη Μποτσουάνα και Νότια Αφρική. Περιλαμβάνει ποικιλία από τοπικά περιβάλλοντα, από τελείως ξηρή αμμώδη έρημο μέχρι περιοχές που φαίνονται να αψηφούν τον κοινό ορισμό της ερήμου. Μία από τις τελευταίες, γνωστή ως «καρού των παχύφυτων» (), φιλοξενεί περισσότερα από 5000 είδη φυτών, σχεδόν τα μισά από τα οποία είναι ενδημικά. Το ένα τρίτο όλων των ειδών παχύφυτων της Γης βρίσκονται στην περιοχή αυτή.
Η΄βασική αιτία αυτής της ευδοκιμήσεως και του ενδημισμού είναι πιθανότατα η σχετικώς σταθερή χρονική κατανομή των λίγων βροχοπτώσεων. Το Καρού φαίνεται ότι δεν έχει τακτικά μακρές περιόδους ξηρασίας, οπότε, έστω και αν η περιοχή είναι «τεχνικά» έρημος, οι τακτικές βροχές κάθε χειμώνα παρέχουν αρκετή υγρασία, ώστε να διατηρείται η ενδιαφέρουσα «κοινότητα φυτών». Χαρακτηριστικό της Καλαχάρι, όπως και αρκετών άλλων περιοχών της Ναμίμπιας, είναι τα inselberg, απομονωμένα βουνά που δημιουργούν επάνω τους μικροκλίματα και εξ αυτών ενδιαιτήματα για οργανισμούς που δεν είναι προσαρμοσμένοι για να ζήσουν στην περιβάλλουσα έρημο.
Αριθμητικά και άλλα δεδομένα
Χερσαία σύνορα: Ολικό μήκος: 4.220 km Συνορεύουσες χώρες και μήκος συνόρων: Μποτσουάνα 1.544 km, Ανγκόλα 1.427 km, Νότια Αφρική 1.005 km, Ζάμπια 244 km
Μήκος ακτογραμμής: 1.572 km
Χωρικά ύδατα: 12 ναυτικά μίλια (22,2 km)
Αποκλειστική Οικονομική Ζώνη: 200 ναυτικά μίλια (έκταση 564.748 km²
Ακραία σημεία: Χαμηλότερο σημείο: Ατλαντικός Ωκεανός, 0 m Υψηλότερο σημείο: Κένιγκστάιν, 2.573 m
Φυσικοί πόροι: Διαμάντια, ουράνιο, χρυσός, άργυρος, μόλυβδος, κασσίτερος, λίθιο, κάδμιο, βολφράμιο, ψευδάργυρος, αλάτι, υδροηλεκτρικό δυναμικό, ψάρια. Πιθανά αποθέματα πετρελαίου, γαιάνθρακα και σιδηρομεταλλεύματος. Η Ναμίμπια έχει πλούσιους παράλιους και θαλάσσιους φυσικούς πόρους που παραμένουν ανεκμετάλλευτοι σε μεγάλο βαθμό.
Χρήσεις γης (2018): Αρόσιμη γη: 1% Μόνιμες καλλιέργειες: 0% Μόνιμοι βοσκότοποι: 46,2% Δασικές εκτάσεις: 8,8% Υπόλοιπο: 44%
Αρδευόμενη έκταση: 80 km²
Σημείωση: Το έδαφος στη Λετονία είναι συχνά υπερβολικά υγρό και χρειάζεται αποστράγγιση, και όχι άρδευση. Το 85% της αγροτικής γης έχει βελτιωθεί με αποστραγγιστικά έργα (2007)
Ολικοί ανανεώσιμοι υδάτινοι πόροι: 17,72 km3 (2011)
Φυσικοί κίνδυνοι: Μεγάλες περίοδοι ξηρασίας
Κυδωνιές Αχαΐας
Με την ονομασία Κυδωνιές ή Κυδωνίες απαντώνται δύο οικισμοί στην Αχαΐα:
Σημείωση
Παλαιότερα ονομαζόταν ως Κυδωνιές (επίσημα: Κυδωνίαι) ο οικισμός Κοίμηση Αχαΐας.
Κατηγορία:Αποσαφηνίσεις ελληνικών τοπωνυμίων
Σαφούρα Αλιζαντέ
Η Σαφούρα Αλιζαντέ (αζέρικα: Səfurə Əlizadə, 20 Σεπτεμβρίου 1992) είναι Αζέρα τραγουδίστρια.
Εκπροσώπησε το Αζερμπαϊτζάν το 2010 στον Διαγωνισμό Τραγουδιού Eurovision, με το τραγούδι "Drip Drop", και τερμάτισε στην 5η θέση στο τελικό.
Εξωτερικοί σύνδεσμοι
Κατηγορία:Αζέρες τραγουδίστριες Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν Κατηγορία:Διαγωνισμός Τραγουδιού Eurovision 2010 Κατηγορία:Συμμετέχοντες στη Eurovision
Ιανουάριος 2004
20ός αιώνας | 21ος αιώνας | 22ος αιώνας
Δεκαετία 2000 | Δεκαετία 2010| Δεκαετία 2020
1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009
Ιανουάριος 2004 | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
Κηροζίνη
Το όνομα «κηροζίνη» επινόησε ο Αβραάμ Γκέσνερ το 1854, όταν το κατέθεσε ως εμπορικό σήμα στον Καναδά για το καύσιμο που έφτιαξε με σκοπό τη χρήση του σε λάμπες. Έχει πολύ χαμηλή θερμοκρασία ανάφλεξης (από 38°C εώς 65°C περίπου ) και για το λόγο αυτό είναι ιδιαίτερα εύφλεκτο.
Αναφορές
Κατηγορία:Καύσιμα Κατηγορία:Προϊόντα του πετρελαίου Κατηγορία:Ψυκτικά
Νόμος Υπεροχής (1558)
Ο Νόμος Υπεροχής του 1558 είναι μια πράξη / νόμος του Κοινοβουλίου της Αγγλίας, ο οποίος εκδόθηκε υπό την αιγίδα της Ελισάβετ Α΄. Αντικατέστησε τον αρχικό Νόμο Υπεροχής που είχε εκδοθεί από τον πατέρα της Ελισάβετ, τον Ερρίκο Η', ο οποίος αναιρούσε την εκκλησιαστική εξουσία στη μοναρχία, και ο οποίος είχε καταργηθεί από τη Μαρία Α'. Μαζί με την Πράξη της Ομοιομορφίας του 1558 αποτελούσε αυτό που γενικά αναφέρεται ως ο θρησκευτικός διακανονισμός της Ελισάβετ.
Η πράξη παρέμεινε σε ισχύ μέχρι τον 19ο αιώνα, όταν κάποια τμήματα άρχισαν να καταργούνται. Μέχρι το 1969, το τμήμα 8 του σώματος είχε καταργηθεί από διάφορες άλλες πράξεις. Ολόκληρος ο νόμος καταργήθηκε στη Βόρεια Ιρλανδία το 1950 και το 1953. Το τμήμα 8 εξακολουθεί να ισχύει στη Μεγάλη Βρετανία από το 2018.
Νόμος του 1558
Ο νόμος αναβίωσε 10 πράξεις τις οποίες η Μαρία Α' αντέστρεψε, διευκρίνισε σημαντικά και περιόρισε τον ορισμό του τι συνιστά αίρεση, και επιβεβαίωσε την Ελισάβετ ως Υπέρτατη Κυβερνήτη της Εκκλησίας της Αγγλίας. Ο Υπέρτατος Κυβερνήτης ήταν ένας δίκαιος αλλά αμφιλεγόμενος τίτλος που έκανε την Ελισάβετ επικεφαλής της Εκκλησίας χωρίς να πει ποτέ ότι ήταν. Αυτό ήταν σημαντικό γιατί πολλοί θεώρησαν ότι μια γυναίκα δεν μπορούσε να κυβερνήσει την εκκλησία.
Η πράξη το έκανε επίσης έγκλημα να διεκδικήσει την εξουσία οποιουδήποτε ξένου πρίγκιπα, πρεσβύτερου ή άλλης αρχής και είχε ως στόχο την κατάργηση της εξουσίας του Πάπα στην Αγγλία. Με το τρίτο αδίκημα θεωρούνταν υψηλή προδοσία, τιμωρούμενη με θάνατο.
Όρκος Yπεροχής
Ο Όρκος Υπεροχής, που επιβλήθηκε με τον Νόμο της Υπεροχής του 1558, προέβλεπε σε οποιοδήποτε άτομο που ανέλαβε δημόσια ή εκκλησιαστικά αξιώματα στην Αγγλία να ορκιστεί πίστη στον μονάρχη ως Ανώτατο Κυβερνήτη της Εκκλησίας της Αγγλίας. Η αποτυχία να ορκιστεί ήταν έγκλημα, αν και δεν έγινε προδοσία μέχρι το 1562, όταν ο Νόμος Υπεροχής του Στέμματος του 1562 έκανε την άρνηση του όρκου αδίκημα προδοσίας. Ο Όρκος αργότερα επεκτάθηκε για να συμπεριλάβει βουλευτές του Κοινοβουλίου και άτομα που σπουδάζουν σε πανεπιστήμια: όλοι εκτός από έναν επίσκοπο έχασαν τις θέσεις τους και εκατοντάδες συνεργάτες κολλεγίων της Οξφόρδης στερήθηκαν, καθώς πολλοί αξιωματούχοι παραιτήθηκαν αντί να πάρουν τον Όρκο. Οι επίσκοποι που απομακρύνθηκαν από τον εκκλησιαστικό πάγκο αντικαταστάθηκαν από διορισμένους που θα συμφωνούσαν με τις μεταρρυθμίσεις.
Κείμενο που ισχύει σήμερα
Το τμήμα 8 παραμένει σε ισχύ στη Μεγάλη Βρετανία και έχει ως εξής:"A ND That suche Jurisdictions Privileges Superiorities and Preheminences Spirituall and Ecclesiasticall, as by any Spirituall or Ecclesiasticall Power or Aucthorite hathe heretofore bene or may lawfully be exercised or used for the Visitacion of the Ecclesiasticall State and Persons, and for Reformacion Order and Correccion of the same and of all maner of Errours Heresies Scismes Abuses Offences Contemptes and Enormities, shall for ever by aucthorite of this present Parliament be united and annexed to the Imperiall Crowne of this Realme: ...""Μετάφραση: ΚΑΙ ότι αυτές οι δικαιοδοσίες, ανωτερότητες και αρχές Πνευματικές και Εκκλησιαστικές, όπως από οποιαδήποτε Πνευματική ή Εκκλησιαστική Δύναμη ή Αρχή μέχρι σήμερα μπορούν να ασκηθούν ή να χρησιμοποιηθούν νόμιμα για την Επίσκεψη του Εκκλησιαστικού Κράτους και των Προσώπων, και για την Αναμόρφωση του Τάγματος και του Κόμματος και όλων των ειδών των Λανθασμένων Αιρετικών Σχισμάτων, Καταχρήσεων, Παραβάσεων, Περιφρόνησης και Τεράστιων Αξιών, θα πρέπει για πάντα από τον επικεφαλής του παρόντος Κοινοβουλίου να ενωθούν και να προσαρτηθούν στο Αυτοκρατορικό Στέμμα αυτού του Βασιλείου..."Οι λέξεις στο τέλος καταργήθηκαν το 1641 απο τον Νόμο 16, Κεφάλαιο 1ο και 11η στήλη.
Παραπομπές
Κατηγορία:Νόμοι στο Ηνωμένο Βασίλειο Κατηγορία:Θρησκεία στο Ηνωμένο Βασίλειο
Ηράκλειες Στήλες
Ιστορία
Σύμφωνα με την Ελληνική μυθολογία που υιοθέτησαν και οι Ετρούσκοι και οι Ρωμαίοι, όταν ο Ηρακλής έκανε τους δώδεκα άθλους, ένας από αυτούς (ο δέκατος) ήταν να πιάσει τα βόδια του Γηρυόνη από τη μακρινή Δύση, και να τα φέρει στον Ευρυσθέα. Αυτό αποτέλεσε και το δυτικότερο σημείο των ταξιδιών του. Ένα χαμένο απόσπασμα από τον Πίνδαρο που αναφέρει ο Στράβων είναι η πιο παλιά αναφορά που έχουμε που αναφέρεται σε αυτό το πλαίσιο: «οι στήλες, που ο Πίνδαρος αποκαλεί «πύλες των Γαδείρων όταν ισχυρίζεται ότι είναι το μακρινότερο σημείο που έφτασε ο Ηρακλής». Καθώς έχει υπάρχει συσχέτιση μεταξύ του Ηρακλή και του Μελκάρτ από τον καιρό του Ηρόδοτου, οι Στήλες του Μελκάρτ στο ναό κοντά στα Γάδειρα (σύγχρονο Κάδιθ) έχουν κάποιες φορές θεωρηθεί ότι είναι οι πραγματικές Στήλες του Ηρακλή.
Σύμφωνα με τον Πλάτωνα, η χαμένη πολιτεία της Ατλαντίδας βρισκόταν πέρα από τις Στήλες του Ηρακλή, τοποθετώντας την έτσι στο χώρο του αγνώστου. Η αναγεννησιακή παράδοση αναφέρει ότι οι Στήλες έφεραν την επιγραφή Ne plus ultra (επίσης Non plus ultra, "τίποτα παρά πέρα"), ως προειδοποίηση προς τους ναυτικούς να μην προχωρήσουν παραπέρα.
Σύμφωνα με κάποιες Ρωμαϊκές πηγές, ενώ ήταν στο δρόμο του για τον κήπο των Εσπερίδων στο νησί της Ερύθειας, ο Ηρακλής έπρεπε να περάσει το όρος που κάποτε ήταν ο Άτλαντας. Αντί να ανέβει στο ψηλό βουνό, ο Ηρακλής χρησιμοποίησε την υπεράνθρωπη δύναμή του για να το σπάσει και να περάσει ανάμεσα του. Κάνοντας αυτό, ένωσε τον Ατλαντικό με τη Μεσόγειο και σχημάτισε το Στενό του Γιβραλτάρ. Ένα μέρος του βουνού που χωρίστηκε είναι το Γιβραλτάρ, και το άλλο το Μόντε Άτσο ή το Τζεμπέλ Μουσά. Τα δύο αυτά βουνά μαζί από τότε είναι γνωστά ως Στήλες του Ηρακλή, αν και άλλα μέρη έχουν συνδεθεί με το όνομα. Ο Διόδωρος ο Σικελός όμως, πιστεύει ότι αντί να σπάσει ένα ισθμό δημιουργώντας το Στενό του Γιβραλτάρ, ο Ηρακλής ‘’στένεψε’’ ένα ήδη υπάρχον στενό για να αποτρέψει τέρατα από τον Ατλαντικό να περάσουν στη Μεσόγειο. Σε κάποιες εκδοχές, ο Ηρακλής έχτισε τις Στήλες για να κρατάει τον ουρανό χώρια από τη Γη, ελευθερώνοντας τον Άτλαντα από την καταδίκη του.
Φοινικική σύνδεση
Πέρα από τα Γάδειρα είχαν ιδρυθεί αρκετές σημαντικές Μαυριτανικές αποικίες (στο σημερινό Μαρόκο) από τους Φοίνικες, καθώς το φοινικικό εμπορικό ναυτικό πέρασε τις Στήλες και άρχισε να φτιάχνει βάσεις κατά μήκος της Ατλανικής ακτής αρχίζοντας με τη Λίξο στα βόρεια, μετά την Chellah και τέλος τη Μογκαντόρ.
Οι στήλες στη Συριακή γεωγραφία
Οι λόγιοι των Συριακών μελετών είχαν υπόψη τους τις στήλες μέσω των προσπαθειών τους να μεταφράσουν τα ελληνικά επιστημονικά έργα στη γλώσσα τους, όπως και στα Αραβικά. Η Συριακή επιτομή της γνώσης γνωστή ως Ktaba d'ellat koll 'ellan, "η αιτία όλων των αιτιών", είναι ασυνήθιστη στο ότι αναφέρει τρεις, και όχι δύο στήλες.
Το Novum Organum του Φράνσις Μπέικον
Η Στήλες εμφανίζονται στην εγχάρακτη πρώτη σελίδα του Instauratio Magna ("Μεγάλη Ανανέωση") του Σερ Φράνσις Μπέικον, 1620, ένα ημιτελές έργο του οποίου το δεύτερο μέρος ήταν το Novum Organum. Το μότο στη βάση είναι, Multi pertransibunt et augebitur scientia ("Πολλοί θα περάσουν ανάμεσα και η γνώση θα είναι μεγαλύτερη"). Η εικόνα ήταν βασισμένη στη χρησιμοποίηση των στηλών στην Ισπανική και την προπαγάνδα των Αψβούργων.
Αγριάνοι Λακωνίας
Οι Αγριάνοι είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Θεραπνών, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.
Ηράκλειες Στήλες
Στην αρχιτεκτονική και σε θυρεούς
Οι Στήλες εμφανίζονται ως στηρίγματα του εθνόσημου της Ισπανίας, με αρχή τον προσωπικό θυρεό του βασιλιά της Ισπανίας του 16ου αιώνα Κάρολος Α΄, ο οποίος ήταν επίσης ο Αυτοκράτορας της Αγίας Ρωμαϊκής Αυτοκρατορίας ο Κάρολος Ε΄. Φέρει το μότο Plus Ultra, στα λατινικά παρά πέρα, υπονοώντας ότι οι Στήλες ήταν πύλη
Αγριάνοι Λακωνίας
Γεωγραφία
Οι Αγριάνοι είναι ορεινός οικισμός στο βορειοανατολικό τμήμα του νομού Λακωνίας. Βρίσκεται στις βόρειες κλιτύς της κορυφής «Κοπά» (1.171 μ.) του Πάρνωνα και στις όχθες του χειμάρρου «Αλευρόρεμα». Κτισμένο στα 1.000 μέτρα είναι, μαζί με το Πολύδροσο, το χωριό με το δεύτερο μεγαλύτερο υψόμετρο σε όλο τον νομό Λακωνίας (με πρώτη τη Βαρβίτσα). Απέχει 25 χλμ. περίπου Α.ΒΑ. της Σπάρτης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 40,069 χμ² (2011).
Ηράκλειες Στήλες
Παραπομπές
Κατηγορία:Ατλαντίδα Κατηγορία:Ιστορία του Γιβραλτάρ Κατηγορία:Γεωγραφία του Γιβραλτάρ Κατηγορία:Τοποθεσίες της Ελληνικής Μυθολογίας Κατηγορία:Ηρακλής
Αγριάνοι Λακωνίας
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Κρονίου του νομού Λακωνίας. Το 1840 προσαρτήθηκε στον δήμο Θεραπνών. Το 1899 εντάχθηκε στον νομό Λακωνικής και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Θεραπνών και ορίστηκε έδρα της κοινότητας Αγριάνων. Με το ΦΕΚ 244Α - 04/12/1997 αποσπάστηκε από την κοινότητα Αγριάνων και προσαρτήθηκε στον δήμο Θεραπνών. Με το ΦΕΚ 874Α - 07/06/2010 αποσπάστηκε από τον δήμο Θεραπνών και προσαρτήθηκε στον δήμο Σπαρτιατών.
Σταυρός της Σάντα Μαρία Νοβέλλα
Ο Σταυρός της Σάντα Μαρία Νοβέλλα (στα ιταλικά: Il Crocifisso di Santa Maria Novella) είναι έργο του Τζόττο, που χρονολογείται στα τέλη του 13ου αιώνα. Πρόκειται για ξύλινο σταυρό με τον Εσταυρωμένο ζωγραφισμένο με τη τεχνική της τέμπερας και με χρυσό χρώμα. Βρίσκεται στο κεντρικό κλίτος της Βασιλικής της Σάντα Μαρία Νοβέλλα, στη Φλωρεντία.
Περιγραφή
Ο Σταυρός του Τζόττο έχει διαστάσεις 5,78 μ. και 4,06μ. Στο κάτω μέρος του είναι ζωγραφισμένα βράχια και σε μια κοιλότητα απεικονίζεται ένα ανθρώπινο κρανίο. Τα βράχια παραπέμπουν στο Γολγοθά όπου σύμφωνα με τη παράδοση τοποθετείται ο τάφος του Αδάμ. Το αίμα του Χριστού από τα καρφιά στα πόδια του, που ρέει προς το κρανίο, συμβολίζει τη λύτρωση του ανθρώπου από την αμαρτία χάρη στη θυσία του Χριστού. Δεξιά και αριστερά στο ύψος των χεριών του Χριστού είναι ζωγραφισμένοι η Παναγία και ο Ευαγγελιστής Ιωάννης αντίστοιχα.
Ο Τζόττο, σε αντίθεση με άλλους ομότεχνούς του της εποχής, ζωγράφισε τον Εσταυρωμένο με πιο νατουραλιστικό τρόπο ακολουθώντας τη γλυπτική παράδοση. Το σώμα του Χριστού, από το ίδιο του το βάρος, καθώς και το κεφάλι Του γέρνουν προς τα εμπρός. Ο κορμός, τα χέρια και τα πόδια Του έχουν αποδοθεί με τις σωστές ανατομικές λεπτομέρειες ενώ η αντίθεση φωτός και σκιάς στο σώμα Του δείχνει ότι έχει επέλθει ο θάνατος.
Βιβλιογραφία
Κατηγορία:Ζωγραφική στην Ιταλία Κατηγορία:Έργα ζωγραφικής του Τζιότο ντι Μποντόνε Κατηγορία:Φλωρεντία
NA
Η συντομογραφία λατινικών & ελληνικών χαρακτήρων NA ή Na ή nA ή .na (στην αγγλική γλώσσα προφέρεται εν-έι) και Να ή να μπορεί να αναφέρεται:
Στην ελληνική γλώσσα
Στην ελληνική γλώσσα αναφέρεται:
Seinfeld
To Seinfeld είναι Αμερικανική - σειρά Κωμωδία καταστάσεων, που προβλήθηκε στο NBC, αποτελούμενη από εννέα σεζόν, οι οποίες προβλήθηκαν στο διάστημα μεταξύ 1989-1998. Η σειρά δημιουργήθηκε από τους Λάρρυ Ντέιβιντ και Τζέρρυ Σάινφελντ, με τον τελευταίο να πρωταγωνιστεί ως Jerry Seinfeld, ήτοι έναν φανταστικό χαρακτήρα του εαυτού του. Η σειρά εκτυλίσσεται κυρίως σε ένα διαμέρισμα στο Μανχάταν της Νέας Υόρκης. Στη σειρά εκτός του Τζέρρυ Σάινφελντ, συμμετέχουν ο καλύτερος του φίλος George Costanza (Τζέισον Αλεξάντερ), η πρώην σύντροφός του Elaine Benes (Τζούλια Λουί-Ντράιφους) και ο γείτονάς Cosmo Kramer (Μάικλ Ρίτσαρντς). Σε πολλές περιπτώσεις, αναφέρονται στο εν λόγω σόου, ως «ένα σόου που δε γίνεται τίποτα», καθώς πολλά επεισόδιά του, αφορούν λεπτομέρειες της καθημερινής ζωής.
Ωστόσο, το Seinfeld, θεωρείται ευρέως ως ένα από τα πιο επιδραστικά sitcom που γυρίστηκαν ποτέ. Ενώ έχει βρεθεί σε πολυάριθμες λίστες μεταξύ των καλύτερων τηλεοπτικών σειρών, που γυρίστηκαν ποτέ, όπως σε λίστες του Entertainment Weekly, του Rolling Stone και του TV Guide. Μερικά από τα πιο γνωστά επεισόδια της σειράς ήταν τα The Chinese Restaurant, The Parking Garage και The Contest. Το 2013, η ένωση Writers Guild of America, το κατέταξε δεύτερο στη λίστα της με τις σειρές με το καλύτερο σενάριο (πρώτο τοποθετήθηκε το The Sopranos). Το E!, το ονόμασε ως τον «πρώτο λόγο που τα 90s ήταν τόσο σπουδαία». Επίσης, φράσεις και ατάκες της σειράς, χρησιμοποιούνται στην ποπ κολτούρα.
Νάσιοναλ Λιγκ Σίστεμ
Το Νάσιοναλ Λιγκ Σίστεμ (αγγλικά: National League System - ΝLS που σημαίνει Εθνικό Σύστημα Πρωταθλημάτων) περιλαμβάνει τα επτά επίπεδα (5 έως 11) του συστήματος ποδοσφαιρικών πρωταθλημάτων Αγγλίας, τα οποία βρίσκονται κάτω από τα επίπεδα της Πρέμιερ Λιγκ (Premier League) και της Φούτμπολ Λιγκ (Football League). Εμπεριέχει 91 αγώνες πρωταθλήματος και πάνω από 1.600 ποδοσφαιρικούς συλλόγους. Λειτουργεί υπό τη δικαιοδοσία της Ποδοσφαιρικής Ομοσπονδίας (The Football Association). Το Νάσιοναλ Λιγκ Σίστεμ (ΝLS) έχει ιεραρχική μορφή με προβιβασμό και υποβιβασμό μεταξύ των πρωταθλημάτων σε διαφορετικά επίπεδα.
Πρόσφατα, το σύστημα υπέστη μια αναδιάταξη. Η πρώτη φάση τέθηκε σε λειτουργία το 2004-05. Κατά την έναρξη της αγωνιστικής περιόδου 2006-07, η δεύτερη φάση εισήχθη, και μια επιπλέον τρίτη φάση την περίοδο 2007-08 ξεκίνησε με την εισαγωγή ενός δεύτερου "Βήματος 4" (Step 4) στο βόρειο τμήμα της Αγγλίας.
Χάρτες
Παρακάτω εμφανίζονται χάρτες με την κατανομή των πρωταθλημάτων και των κατηγοριών από το επίπεδο 5 έως και το επίπεδο 11 τα οποία απαρτίζουν το Νάσιοναλ Λιγκ Σίστεμ (ΝLS).
Εξωτερικοί σύνδεσμοι
Κατηγορία:Ποδοσφαιρικές διοργανώσεις Αγγλίας
Κατάλογος πρώτων σκόρερ Α΄ Εθνικής
Στον παρακάτω πίνακα αναφέρονται οι πρώτοι σκόρερ στο πρωτάθλημα Ελλάδας, από την ίδρυσή του, την περίοδο 1927–28. Στην πρώτη τριάδα των σκόρερ όλων των εποχών βρίσκεται πρώτος ο Θωμάς Μαύρος με 260 τέρματα, με δεύτερο τον Κριστόφ Βαζέχα (244) και τρίτο τον Μίμη Παπαϊωάννου (234). Ο ποδοσφαιριστής με τις περισσότερες πρωτιές (5) είναι ο Κώστας Νεστορίδης, πρώτος σκόρερ επί 5 συναπτά έτη, καθώς και ο Αντώνης Αντωνιάδης από το ξεκίνημα της δεκαετίας του '70. Ακολουθούν οι Γιάννης Βάζος, Νίκος Αναστόπουλος και Αλέξης Αλεξανδρής με 4 πρωτιές. Ο σύλλογος που έχει αναδείξει τους περισσότερους πρώτους σκόρερ είναι ο Ολυμπιακός, καθώς 15 ποδοσφαιριστές του κατέκτησαν τη πρώτη θέση στο σχετικό πίνακα και 28 φορές συνολικά.
Η καλύτερη επίδοση όλων των εποχών, ήταν τα 39 γκολ που πέτυχε ο Αντώνης Αντωνιάδης την περίοδο 1971–72, σε πρωτάθλημα 34 αγωνιστικών, όντας ο δεύτερος σκόρερ όλων των ευρωπαϊκών πρωταθλημάτων της χρονιάς εκείνης πίσω από τον Γερμανό Γκερντ Μίλερ που πέτυχε ένα περισσότερο, κατακτώντας το «ασημένιο παπούτσι». Στον αντίποδα, τα λιγότερα γκολ σε μία χρονιά (2) πέτυχε την περίοδο 1939-40 ο Κλεάνθης Μαρόπουλος.
Πρώτος σκόρερ για την αγωνιστική περίοδο 2022–23 αναδείχθηκε ο Σεντρίκ Μπακαμπού.
Οι 25 κορυφαίοι σκόρερ της Α' Εθνικής Κατηγορίας
Σημείωση 2 : Δεν υπολογίζονται τέρματα σε αγώνες μπαράζ παραμονής/τίτλου
Πρώτοι σκόρερ ανά σωματείο
Ο συνολικός αριθμός νικητών στον πίνακα είναι μεγαλύτερος από τον αριθμό των πρωταθλημάτων για δύο λόγους:
Εξωτερικοί σύνδεσμοι
* Κατηγορία:Πρώτοι σκόρερ ποδοσφαιρικών πρωταθλημάτων Ευρώπης
Ντέιβ Χάινεμαν
250px|right|thumb|Heineman (left) with [[United States Secretary of Health and Human Services|Secretary of Health and Human Services Mike Leavitt (center), and predecessor Mike Johanns (right) in 2006.]] Ο Ντέιβιντ Γιουτζίν "Ντέιβ" Χάνεμαν (αγγλικά:David Eugene "Dave" Heineman) (γεννήθηκε στις 12 Μαΐου 1948) είναι ο 39ος Κυβερνήτης της Νεμπράσκα. Είναι μέλος του Ρεπουμπλικανικού Κόμματος, και ο σημερινός Πρόεδρος της Εθνικής Ένωσης Κυβερνητών. Όντας εκλεγμένος για πλήρεις τετραετείς θητείες το 2006 και το 2010, στο τέλος της δεύτερης θητείας του, ο Χάινεμαν έγινε ο κυβερνήτης με την μεγαλύτερη θητεία στην ιστορία της Νεμπράσκα με 10 έτη υπηρεσίας.
Πρώιμος βίος, εκπαίδευση και καριέρα
Ο Χάινεμαν ζούσε σε διάφορα μέρη στην ανατολική Νεμπράσκα κατά την διάρκεια της νιότης του, τελικά παρακολουθώντας την μέση εκπαίδευση στο Γουέιχου. Αποφοίτησε από την Στρατιωτική Ακαδημία των ΗΠΑ το 1970. Υπηρέτησε πέντε έτη στον Στρατό Ξηράς των ΗΠΑ, αποσυρόμενος με το βαθμό του λοχαγού. Επίσης αποφοίτησε από το πρόγραμμα εκπαίδευσης Army Ranger.
Ο Χάινεμαν υπηρέτησε στο Συμβούλιο του Φρέμοντ από το 1990 μέχρι το 1994. Επίσης υπηρέτησε δύο θητείες ως Πολιτειακός Υπουργός Οικονομικών της Νεμπράσκα (Nebraska State Treasurer) από το 1994 μέχρι το 2001, και διορίσθηκε 37ος Αναπληρωτής Κυβερνήτης της Νεμπράσκα την 1η Οκτωβρίου 2001. Εκλέχθηκε για πλήρη θητεία αναπληρωτή κυβερνήτη το 2002. Είναι παντρεμένος με την Sally Ganem, πρώην διευθύντρια δημοτικού σχολείου. Έχουν έναν γιο.
Κυβερνήτης της Νεμπράσκα
Ο Χάινεμαν έγινε Κυβερνήτης στις 20 Ιανουαρίου 2005, μετά την παραίτηση του Μάικ Γιόχανς για να γίνει Υπουργός Γεωργίας των Ηνωμένων Πολιτειών στην Κυβέρνηση του Προέδρου Τζορτζ Ο. Μπους. Στις 11 Απριλίου 2005, ανακοίνωσε ότι θα διεκδικούσε την εκλογή του σε μια πλήρη τετραετή θητεία. Είχε την υποστήριξη του Γερουσιαστή της Νεμπράσκα Τσακ Χάγκελ, αν και αντιμετώπισε μια δύσκολη πρόκληση στον Ρεπουμπλικανικό προκριματικό από τον πρώην προπονητή του ποδοσφαίρου Nebraska Cornhuskers και Αντιπροσώπου των ΗΠΑ Τομ Όσμπορν. Έλαβε 49 τοις εκατό από τις πάνω από 197.000 ψήφους που μετρήθηκαν, και ο Όσμπορν 45 τοις εκατό.
Ο Χάινεμαν νίκησε τον Δημοκρατικό υποψήφιο Ντέιβιντ Χαν στην γενική εκλογή της 7ης Νοεμβρίου 2006, λαμβάνοντας 73,4 τοις εκατό των ψήφων.
Ως κυβερνήτης ο Χάινεμαν εργάστηκε με το Νομοθετικό Σώμα της Νεμπράσκα για να ψηφιστεί η μεγαλύτερη περικοπή φόρων στην ιστορία της πολιτείας.
Στις 23 Απριλίου 2010, ο Χάινεμαν υπέγραψε ένα σημαντικό νομοσχέδιο για τις εκτρώσεις.
Εξωτερικοί σύνδεσμοι
Κατηγορία:Κυβερνήτες της Νεμπράσκα
Δίων ο Χρυσόστομος
thumb|right|300px|Ρητορικοί λόγοι (Οrationes) του Δίωνος.
Ο Δίων ο Χρυσόστομος (40 - 120) ήταν αρχαίος Έλληνας ρήτορας, συγγραφέας και φιλόσοφος του 1ου αιώνα. Διακρινόταν για την ευγλωττία του, στην οποία όφειλε και την προσωνυμία «Χρυσόστομος».
Βιογραφία
Γεννήθηκε το έτος 40 μ.Χ. στην Προύσα της Βιθυνίας. Ήταν κυνικός και στωικός φιλόσοφος, και συγκαταλέγεται στην δεύτερη σοφιστική σχολή. Έζησε στην Ρώμη επί αυτοκράτορος Τίτου, τον οποίο καυτηρίασε για τον ερωτικό του δεσμό με τον μαυρομάλη πυγμάχο Μελανκόμα. Καυτηρίασε επίσης τον διάδοχο του Τίτου, Δομιτιανό, ο οποίος εξόρισε τον Δίωνα από την Ρώμη, την Ιταλία και Βιθυνία, με το αιτιολογικό ότι ο Δίωνας συμβούλεψε κάποιον συγγενή του Αυτοκράτορα πώς να συνωμοτήσει. Στην διάρκεια της εξορίας του λένε ότι περιηγήθηκε την Ρωμαϊκή αυτοκρατορία, ρακένδυτος και βιοπαλεύοντας με διάφορα χειρωνακτικά επαγγέλματα. Μετά την δολοφονία του Διομιτιανού το έτος 96 έπεισε ένα στρατόπεδο των Ρωμαίων να αποδεχτεί την επιλογή του ρωμαϊκού λαού. Επι αυτοκράτορος Νέρβα πήρε χάρη, ενώ μετά τον θάνατο του Νέρβα συνδέθηκε φιλικά με τον αυτοκράτορα Τραϊανό. Επέστρεψε στην γενέτειρά του, όπου τιμήθηκε. Αναφέρεται ότι το έτος 111 εμπλέχτηκε σε μια διαμάχη για την ανακαίνιση της πόλης, και πιστεύεται ότι πέθανε λίγο αργότερα, μεταξύ 115 και 120.
Συγγράμματα
Ο Δίων ήταν σύγχρονος του Πλουτάρχου, Τάκιτου και Πλίνιου. Με το όνομα του Δίωνα έχουν παραδοθεί 80 λόγοι, με περιεχόμενο ηθικοπολιτικό, στον τύπο της κυνικής «διατριβής», δηλαδή της εκλαϊκευτικής και σύντομης πραγματείας, με πλήθος αναφορές στην πολιτιστική παράδοση. Σε νεανική ηλικία ο Δίων είχε γράψει και ρητορικούς λόγους εναντίον της φιλοσοφίας, που δεν έχουν σωθεί, ίσως επειδή ο ίδιος τους αποκήρυξε ύστερα από τη μεταστροφή του. Ρητόρευσε επί πολλών και ποικίλων θεμάτων. Ίσως πολλοί λόγοι από αυτούς να ήταν προορισμένοι για να τους εκφωνήσει ο Τραϊανός. Στους λόγους του αναπτύσσει ιδέες περί διοίκησης, αρετής, ελευθερίας, δουλείας, πλούτου, απληστίας, αμαρτίας, περί πολέμου, εχθρότητας, ειρήνης και για τη ζωή τού Διογένη. Επίσης καυτηριάζει την πορνεία.
Εξωτερικοί σύνδεσμοι
Κατηγορία:Αρχαίοι Έλληνες ρήτορες Κατηγορία:Αρχαίοι Έλληνες φιλόσοφοι Κατηγορία:Μικρασιατικός Ελληνισμός
Έντουαρντ Ντέιβιντ Μπαρτ
Ο Έντουαρντ Ντέιβιντ Μπαρτ (Edward David Burt, περ. 1979-) είναι ο πρωθυπουργός των Βερμούδων από τις 19 Ιουλίου 2017 και αρχηγός του Προοδευτικού Εργατικού Κόμματος (PLP). Η μητέρα του, Μέρλιν, κατάγεται από την Τζαμάικα, ενώ ο πατέρας του, Τζέραλντ, είναι από τις Βερμούδες. Ο Μπαρτ είναι ο νεότερος πρωθυπουργός στην ιστορία των Βερμούδων, καθώς ανέλαβε καθήκοντα σε ηλικία 38 ετών. Το Προοδευτικό Εργατικό Κόμμα κέρδισε τη νίκη και στις εκλογές του 2020.
Προσωπική ζωή
Ο Μπαρτ παρακολούθησε μαθήματα στο Πανεπιστήμιο Τζορτζ Ουάσινγκτον στην Ουάσινγκτον και διέπρεψε στα οικονομικά και στις τεχνολογίες πληροφορικής, ενώ απέκτησε και μεταπτυχιακό δίπλωμα ειδίκευσης στις τεχνολογίες υπολογιστών. Κατά τη φοίτησή του στο εν λόγω πανεπιστήμιο, ήταν πρόεδρος της Φοιτητικής Ένωσης του ιδρύματος.
Παραπομπές
Κατηγορία:Πρωθυπουργοί των Βερμούδων Κατηγορία:Ηγέτες εν ενεργεία
Δανικό και νορβηγικό αλφάβητο
Το Δανικό και το Νορβηγικό αλφάβητο βασίζεται στο Λατινικό αλφάβητο και αποτελείται από τα παρακάτω 29 γράμματα, (καθιερώθηκαν στη Νορβηγία το 1917 και στη Δανία το 1955) Τα γράμματα c, q, w, x και z δε χρησιμοποιούνται στην προφορά των ενδογενών λέξεων. Σπάνια χρησιμοποιούνται στα Νορβηγικά, όπου συνήθως η ορθογραφία των γλωσσικών δανείων προσαρμόζεται στο τοπικό σύστημα προφοράς. Στον αντίποδα, τα Δανικά τείνουν να διατηρούν την αυθεντική προφορά των γλωσσικών δανείων. Συγκεκριμένα, ένα ‘c’ που «αντιπροσωπεύει» το /s/ σχεδόν ποτέ δεν προσαρμόζεται σε ‘s’ στα Δανικά, όπως θα συνέβαινε στα Νορβηγικά. Πολλές λέξεις με Λατινική ρίζα διατηρούν το ‘c’ ηχητικά στη Δανική προφορά.
Διφορούμενη η ειδική προφορά
Το "C" προφέρεται ως "σ" - π.χ. celle(σέλε) = κελί, ή "κ" - π.χ. cabin(κάμπιν) = καμπίνα. Το "O" προφέρεται ως "ου" - π.χ. "fort"(φουρτ) = γρήγορα, ή "ο" - π.χ. form(φορμ) = σχήμα. Το "U" προφέρεται ως "ου", μερικές φορές στενό. Το "Υ" προφέρεται ως βαθύ "ι" - π.χ. ymt(ιμτ) = υπαινιγμός. Ο δίφθογγος "Æ" προφέρεται ως φαρδύ "α" - π.χ. ære(άρε) = περιοπή. Το "Ø" προφέρεται ως "ε" - π.χ. øl(ελ) = μπίρα. Το "Å" προφέρεται ως "ο" - π.χ. åbor(όμπορ) = πέρκα.
Κατηγορία:Λατινικά αλφάβητα Αλφαβητο
Κωνσταντίνος Μαντζαγριωτάκης
Ο Κωνσταντίνος Μαντζαγριωτάκης ήταν ιατρός και στρατηγός του Ελληνικού Στρατού και ευεργέτης της περιοχής Καλλιθέας, την οποία στήριξε ιδιαίτερα κατά την περίοδο της μικρασιατικής καταστροφής.
Η δράση του και η ειδική μέριμνα που κατέβαλλε για τους πρόσφυγες ξεκίνησε ήδη από την πρώτη περίοδο των διωγμών. Το «Μικρασιατικό Ημερολόγιο» αναφέρει χαρακτηριστικά:
«…Τον Αύγουστο του 1915 μετέβη στη Μυτιλήνη, όπου διορίστηκε Ανώτερος Διοικητής της Χωροφυλακής των νήσων του Αιγαίου Πελάγους. Εκεί άρχισαν να καταφεύγουν οι δεινοπαθούντες και καταδιωκόμενοι Έλληνες της Μ. Ασίας και άλλων μερών της Τουρκίας και της Βουλγαρίας, υπέρ των οποίων μεριμνούσε ακούραστα και από τους οποίους αγαπήθηκε σαν πατέρας…»
Κατά την περίοδο του μεγάλου ξεριζωμού, από το 1919 και κυρίως το 1922-23 βρήκαν καταφύγιο στην πόλη μας περίπου 25.000 πρόσφυγες από τον Πόντο και τη Μ. Ασία. Ο Καλλιθεάτης Στρατηγός αγωνίστηκε για τη στέγαση και την περίθαλψή τους.
Το «Μικρασιατικό Ημερολόγιο» τον χαρακτηρίζει ως έναν από τους «εν τη πρώτη γραμμή δρώντας δια την Εθνικήν ημών πρόοδον». Ο Κωνσταντίνος Μαντζαγριωτάκης υπηρέτησε 41 χρόνια την Πατρίδα και τιμήθηκε με παράσημα ελληνικά και ξένα.
Στις 27 Ιουλίου 1931 απεβίωσε αφήνοντας στην -τότε- Κοινότητα της Καλλιθέας ένα σημαντικότατο κληροδότημα. Στην διαθήκη του όρισε να περιέλθει η διώροφη κατοικία του επί της οδού Αμφιτρίτης (που μετονομάσθηκε με απόφαση της Κοινότητας σε «Στρατηγού Μαντζαγριωτάκη») 86, στην Κοινότητα μετά τον θάνατο της συζύγου του Ελένης.
Όρισε, ακόμη, τα εισοδήματα από τα καταστήματα της οικίας, που δεν θα χρησιμοποιούσε η Κοινότητα, θα προσφέρονταν για να «υπανδρεύεται δια κλήρου μία κόρη εκ των δέκα πτωχοτέρων οικογενειών της Καλλιθέας».
Έτσι, απάλλαξε την Κοινότητα από τη μέριμνα και τα έξοδα κατασκευής Κοινοτικού Μεγάρου, καθώς η οικία που δώρισε ήταν όχι μόνο ευρύχωρη αλλά και πολυτελέστατη (αξίας άνω των 800.000 δραχμών τότε). Εκεί στεγάζεται ως σήμερα το Δημαρχείο της Καλλιθέας.
Έπειτα από αυτό, ο Κωνσταντίνος Μαντζαγριωτάκης ανακηρύχθηκε και Μέγας Ευεργέτης του Δήμου Καλλιθέας.
Κατηγορία:Έλληνες ευεργέτες Κατηγορία:Έλληνες αξιωματικοί του Στρατού Ξηράς Κατηγορία:Έλληνες αξιωματικοί της χωροφυλακής
Ευρωπαϊκή Κοινότητα Ατομικής Ενέργειας
Η Ευρωπαϊκή Κοινότητα Ατομικής Ενέργειας (ΕΥΡΑΤΟΜ) ιδρύθηκε με τη συνθήκη της Ρώμης στις 25 Μαρτίου 1957. Ο υπερεθνικός αυτός οργανισμός αποσκοπούσε στο να θέσει υπό κοινό έλεγχο και διαχείριση την παραγωγή και τη διάθεση της ατομικής ενέργειας. Μετά τη σύμβαση των Βρυξελλών, το 1967 τα όργανά της συγχωνεύτηκαν με τα αντίστοιχα της ΕΟΚ και της ΕΚΑΧ, ώστε να σχηματιστούν οι λεγόμενες Ευρωπαϊκές Κοινότητες. Η ΕΥΡΑΤΟΜ αποτελεί μαζί με την Ευρωπαϊκή Οικονομική Κοινότητα τον πρώτο πυλώνα της Ευρωπαϊκής Ένωσης.